מנחם מנדל חכם

הרב מנחם מנדל חכם (ל' באב ה'תרפ"ט, 5 בספטמבר 1929 – כ"ד בחשוון ה'תשס"ז, 15 בנובמבר 2006) היה רב ישראלי–רומני, ששימש כרבן של הערים גאלאץ, שאץ ואור עקיבא.

ביוגרפיה
חכם נולד בעיר גאלאץ למשפחת חסידי שטפנשט. בשנת ה'תש"ט נישא לגיטל, בת הרב נפתלי בוימן מרדאוץ.

בשנת ה'תש"ח, לאחר שלמד כתיבת סת"ם, שחיטה ומילה, מונה לרבהּ של שאץ. בשנת ה'תש"י מונה לרבהּ של עיר הולדתו, גאלאץ.

בכ"ד באלול ה'תשכ"ג עקר מבוקרשט לווינה, וממנה עלה לישראל. בתחילה השתכן בבני ברק, ולאחר מכן עבר לגבעת שמואל, בה שימש כרב שכונת קריית ישראל, שכונה המאוכלסת בעולי רומניה, במשך 11 שנים.

בי"ג בתמוז ה'תשמ"ב מונה לרבהּ של אור עקיבא, תפקיד בו שימש עד ליום פטירתו.

לאחר פטירתו נקרא על שמו רחוב בעיר.

הערות שוליים

אור עקיבא: אישים
גאלאץ: אישים
רבני ערים בישראל
ישראלים שנולדו ב-1929
רומנים שנולדו ב-1929
ישראלים שנפטרו ב-2006
רומנים שנפטרו ב-2006